## Príloha č. 1

## Zamestnanci poverení komunikáciou

**Na strane Účastníka trhu:**

**Vyhodnotenie a kontrola**

|  |  |  |  |
| --- | --- | --- | --- |
| funkcia | meno | telefón | e-mail |
|   |   |   |   |
|   |   |   |   |
|   |   |   |   |

**Zmluvné vzťahy**

|  |  |  |  |
| --- | --- | --- | --- |
| funkcia | meno | telefón | e-mail |
|   |   |   |   |
|   |   |   |   |
|   |   |   |   |

**Fakturácia a platenie**

|  |
| --- |
| e-mail pre zasielanie faktúr: |
| @   |
| funkcia | meno | telefón | e-mail |
|   |   |   |   |
|   |   |   |   |
|   |   |   |   |

**Kontaktné údaje za OKTE, a.s. sú zverejnené na webovom sídle OKTE, a.s. www.okte.sk**

## Príloha č. 2

## Symboly pre platby

Variabilný symbol pre **poplatky** sa zostaví podľa navrhovanej štruktúry v tvare ***SSSTTRMMPP***, kde:

* *SSS* –  3-ciferný identifikátor subjektu, ktorý nezačína číslicou 0,
* *TT* – typ platby. Parameter TT môže nadobudnúť hodnotu:
* 90 - voľné,
* 91 – administratívny poplatok za DT,
* 92 – administratívny poplatok za Odchýlky,
* 93 – platba za Ročný fix DT,
* 94 – platba za Ročný fix Odchýlky,
* 95 – poplatok za zúčtovanie, vyhodnotenie a vysporiadanie odchýlok,
* 96 – poplatok za zúčtovanie, vyhodnotenie a vysporiadanie DT,
* 97 – poplatok za DT,
* **98 – poplatok za nahlasovanie údajov REMIT,**
* *R* – rok,
* *MM* – mesiac,
* *PP*– poradové číslo dokladu v rámci mesiaca:
* 10 – požiadavka na zálohu (v prípade ročného fixného poplatku),
* 40 – faktúra na základe mesačného zúčtovania,
* 41 a viac – oprava základu dane na základe opravného zúčtovania.

## Príloha č. 3

## Cenník za sprostredkovanie vykazovania transakcií zrealizovaných mimo organizovaný krátkodobý trh (tzv. OTC transakcie)

**Platný od 1.7.2024**

|  |  |
| --- | --- |
| **Kategória** | **Počet vykazovaných transakcií (a pokynov)****(PVT)** |
| Kategória A | 0 – 30 za kalendárny mesiac |
| Kategória B | 31 - 499 za kalendárny mesiac |
| Kategória C | nad 500 za kalendárny mesiac |

|  |  |  |
| --- | --- | --- |
| **Kategória** | **Fixný mesačný poplatok****(FMP)** | **Variabilný poplatok za vykazovanú transakciu****(VPT)** |
| Kategória A | 55,00 EUR | 2,90 EUR |
| Kategória B | 120,00 EUR | 0,70 EUR |
| Kategória C | Individuálna dohoda |

Ceny sú uvedené bez DPH.

Cena = FMP + VPT x PVT

OKTE, a.s. si vyhradzuje právo na zmenu cenníka.

## Príloha č. 4

## Technické riešenie

**Príjem údajov do systému XMtrade®/RRM**

Reporty Účastníka trhu budú do systému XMtrade®/RRM nahlasované formou automatizovaného rozhrania cez web službu, alebo uploadom XML súboru cez portál systému XMtrade®/RRM. Pre najčastejšie sa opakujúce transakcie a reportovanie zmien jednotlivých kontraktov budú zriadené formuláre, kde bude môcť používateľ zadať report aj priamo cez portál systému XMtrade®/RRM.

Pri príjme XML súboru je na strane systému XMtrade®/RRM aplikovaná formálna kontrola voči schémam definovaným ACER.

Systém XMtrade®/RRM poskytne možnosť modifikácie stavu alebo parametrov zadaného obchodu pomocou formulára cez portál systému XMtrade®/RRM. Toto umožní používateľom Účastníka trhu modifikovať reporty priamo na portáli systému XMtrade®/RRM bez nutnosti odosielania zmeny cez automatizované rozhranie medzi dvoma systémami.

Ak pomocou reportu je nahlasovaný obchod, ktorý obsahuje členenie množstva a ceny po jednotlivých časových periódach, v ktorých je množstvo a cena v jednotlivých periódach rôzne, je potrebné tieto podrobné diagramy obchodu uviesť v reporte. V zmysle usmernenia ACER nepostačuje nahlásiť sumárne množstvo za celé obdobie dodávky.

**Uchovávanie údajov v systéme XMtrade®/RRM**

Reporty od Účastníka trhu, ktoré budú do systému nahlásené cez automatizované rozhrania alebo nahratím XML súboru, budú v systéme XMtrade®/RRM uložené vo forme XML súborov pripravených pre odoslanie do ACER, ako aj vo forme štruktúrovaných údajov dostupných pre prezeranie pomocou formuláru. Z uloženého súboru sa vyextrahujú základné informácie slúžiace pre identifikáciu reportu v zozname reportov. Základné informácie budú obsahovať nasledovné atribúty:

* identifikátor záznamu pridelený informačným systémom ACER,
* súbor obsahujúci report Účastníka trhu vo formáte XML,
* stav spracovania reportu v ACER,
* XML súbor obsahujúci potvrdenie príjmu reportu v ACER,
* obdobie dodávky danej komodity,
* typ kontraktu,
* počet transakcií reportovaných v jednom súbore,
* dátum a čas vytvorenia/prijatia reportu,
* používateľ, ktorý vytvoril report v systéme XMtrade®/RRM,
* dátum a čas odoslania reportu do ACER,
* dátum a čas prijatia potvrdenia.

**Správa reportov od Účastníka trhu v systéme XMtrade®/RRM**

Reporty od Účastníka trhu budú zobrazované v module reportov systému XMtrade®/RRM. Modul reportov podporuje tieto funkcie:

* prezeranie zoznamu – štruktúra zodpovedá vyššie uvedenému záznamu,
* nahratie nového XML súboru reportu,
* zobrazenie a export XML súboru potvrdenia,
* prezeranie potvrdenia cez formulár,
* prezeranie reportu cez formulár,
* vytvorenie vybraných typov reportov cez formulár.

**Nahlasovanie údajov Účastníka trhu do ACER**

Na dennej báze bude spúšťaný proces, ktorý vyhľadá v zozname reportov tie, ktoré ešte neboli odoslané do ACER a následne ich odošle. Frekvencia spúšťania procesu môže byť podľa potreby upravená tak, aby sa systém vyhol veľkým dávkam súborov pri ich odosielaní za účelom plynulej komunikácie s informačným systémom ACER. XML súbory reportov sa podpíšu certifikátom OKTE, a.s. a zašifrujú PGP kľúčom ACER.

Stav reportu a jeho spracovanie v systéme ACER sa eviduje v zázname reportu. K záznamu reportu sa doplnia aj XML súbory potvrdení.

**Zisťovanie stavu nahlásenia údajov do ACER**

Pre zástupcov Účastníka trhu budú zriadené používateľské účty, ktoré im umožnia prístup do modulu reportov. Tu si bude môcť používateľ prezrieť aktuálny stav nahlasovania reportov ako aj exportovať XML súbory potvrdenia prijatia reportu v ACER. Informovanie o zamietnutí Reportu zo strany ACER bude systém XMtrade®/RRM notifikovať zástupcom Účastníka trhu e-mailom na adresy uvedené v Prílohe č.1. Organizátor určí náhradnú komunikáciu pre prípad nedostupnosti XMtrade®/RRM v závislosti od povahy problému.

Systém XMtrade®/RRM má zriadené web služby, pomocou ktorých si bude môcť systém Účastníka trhu stiahnuť informáciu o stave jednotlivých reportov ako aj samotné potvrdenie reportu. Systém XMtrade®/RRM nebude v tejto komunikácii aktívny – nebude automaticky posielať údaje do systému Účastníka trhu, ale ich sprístupní na vyžiadanie systémom Účastníka trhu.